joelniklaus/EU_Wikipedias huggingface dataset:
1805 m.

1805 m. buvo nekeliamieji metai, prasidedantys antradienį pagal Grigaliaus kalendorių.

Lietuvoje

Gimtadieniai 
 Kovo 19 d. – Anupras Jasevičius, Lietuvos poetas, kunigas (m. 1884 m.).
 Gegužės 17 d. – Antanas Tatarė, lietuvių prozininkas, pedagogas, Romos katalikų dvasininkas; pirmasis žymus Užnemunės rašytojas, švietėjas (m. 1889 m.).
 Gruodžio 21 d. – Fridrichas Bekeris, tautosakos rinkėjas ir vertėjas į vokiečių kalbą (m. 1890 m.).

Nedatuota

 Antanas Kitkevičius, Lietuvos kunigas, vertėjas, teologijos mokslų daktaras (m. 1857 m.).
 Fulgencijus Rimgaila, žemaičių dailininkas ir architektas (m. 1870 m.).
 Juozapas Mykolas Tiškevičius, Lietuvos bajoras, didikas, Lelijos herbo grafas (m. 1844 m.).
 Vincentas Dmachauskas, Lietuvos tapytojas, scenografas, lietuvių romantinio peizažo pradininkas (m. 1862 m.).

Mirtys 
 Birželio 12 d. – Benediktas Karpis, Lietuvos Didžiosios kunigaikštystės valstybės veikėjas, filantropas, mecenatas.  (g. 1734 m.).

Pasaulyje

Įvykiai 

 Sausio 11 d. – įkurta Mičigano teritorija;
 Kovo 1 d. – teisėjas Samuelis Čeisas (Samuel Chase), JAV Senato išteisintas apkaltoje;
 Kovo 4 d. – Tomas Džefersonas prisiekė kaip JAV prezidentas antrai kadencijai.

Gimtadieniai 
 Balandžio 2 d. – Hans Christian Andersen, danų poetas, rašytojas (m. 1875 m.).
 Rugsėjo 18 d. – Francesco Carrara, italų baudžiamosios teisės profesorius, baudžiamosios teisės Klasikinės mokyklos atstovas, mirties bausmės panaikinimo šalinininkas; liberalų politikas (m. 1888 m.).
 Gruodžio 23 d. – Džozefas Smitas, religinis lyderis ir mormonų judėjimo įkūrėjas (m. 1844 m.).

Mirtys 
 Gegužės 9 d. – Frydrichas Šileris, vokiečių poetas, dramaturgas, filosofas, istorikas, vienas žymiausių Vokietijos klasikų, padėjusių pagrindus šiuolaikinei vokiečių literatūrai (g. 1759 m.).
 Gegužės 28 d. – Luigi Rodolfo Boccherini, violončelistas bei klasicizmo epochos italų kilmės kompozitorius, gyvenęs Ispanijoje, kuris išlaikė rafinuotą ir galantišką stilių (g. 1743 m.).

Nuorodos 

1805 m.
1819 m.

1819 m. buvo nekeliamieji metai, prasidedantys penktadienį pagal Grigaliaus kalendorių.

Lietuvoje

Gimtadieniai 
 Sausio 3 d. – Jurgis Aleksandravičius, Lietuvos ir Lenkijos botanikas, visuomenės veikėjas (m. 1894 m.).
 Sausio 14 d. – Konstantinas Grevinkas, Estijos geologas ir archeologas, mineralogijos daktaras (m. 1887 m.).
 Vasario 26 d. – Vincentas Juzumas, Lietuvos kunigas, raštijos darbuotojas (m. 1901 m.).
 Gegužės 5 d. – Stanislovas Moniuška, Lietuvos lenkų kompozitorius, dirigentas. Vienas ryškiausių lenkų muzikos romantizmo kūrėjų greta F. F. Šopeno (m. 1872 m.).
 Birželio 16 d. – Antanas Juška, Lietuvos kunigas, tautosakininkas, leksikografas (m. 1880 m.).

Nedatuota

 Pranas Čarneckis, antirusiško judėjimo Lietuvoje dalyvis (m. 1841 m.).

Pasaulyje

Gimtadieniai 
 Sausio 2 d. – Konstantinas Grevingkas, Estijos mokslininkas geologas, tyrinėjęs Lietuvos geologinę sandarą (m. 1887 m.).
 Kovo 20 d. – Roger Fenton, britų fotografijos pradininkas, vienas pirmųjų karo fotografų (m. 1869 m.).
 Gegužės 24 d. – Viktorija, ilgametė Anglijos karalienė. Tai ilgiausiai soste išbuvusi Anglijos karalienė (m. 1901 m.).
 Gegužės 31 d. – Voltas Vitmanas, amerikiečių poetas, eseistas, žurnalistas ir humanistas. Rašytojas kūrė pereinamuoju laikotarpiu tarp transcendentalizmo ir realizmo, jo darbuose atsispindėjo šių abiejų literatūrinių srovių idėjos. Vitmanas yra vienas iš įtakingiausių JAV poetų. Voltas yra dažnai vadinamas laisvosios poezijos tėvu. Poeto gyvenimo metais į jo kūrybą buvo žiūrima kontraoersiškai, ypač į jo poezijos rinkinį „Žolės lapai” (m. 1892 m.).
 Birželio 20 d. – Žakas Ofenbachas, prancūzų kompozitorius, violončelistas, dirigentas, 2 operų, 100 operečių, romansų, pjesių autorius (m. 1880 m.).
 Rugpjūčio 1 d. – Hermanas Melvilis, amerikiečių romanų ir apsakymų rašytojas, eseistas ir poetas, dažnai priskiriamas tamsiojo romantizmo srovei. Rašytojas geriausiai žinomas kaip romano „Mobis Dikas” ir apysakos „Bilis Badas”, išleistos po rašytojo mirties, autorius (m. 1891 m.).
 Rugpjūčio 9 d. – Viljamas Mortonas, amerikiečių gydytojas ir odontologas. Išgarsėjo kaip nuskausminimo išradėjas, kai 1846 m. spalio 16 d. viešai pademonstravo eterio nuskausminamąjį poveikį. Išradimo dėl masinio taikymo jam nepavyko užpatentuoti, todėl išradėjo mirė neturtingas (m. 1868 m.).
 Spalio 20 d. – Báb, babizmo pradininkas ir vienas iš trijų pagrindinių Bahajų tikėjimo asmenybių (m. 1850 m.).

Mirtys 
 Balandžio 16 d. – Aleksandras Baranovas, rusų pirklys, keliautojas, Rusų Aliaskos gubernatorius (g. 1746 m.).
 Rugpjūčio 19 d. – Džeimsas Vatas, britų inžinierius, išradęs garo mašiną, Londono karališkos bendruomenės narys 1785 m (g. 1736 m.).

Neaprašyti 

 Gegužės 8 d. – Kamehameha I, Havajų imperatorius.

Nuorodos 

1819 m.
Džovanis Piko dela Mirandola

Džovanis Piko dela Mirandola (Pico della Mirandola, 1463 m. vasario 24 d. – 1494 m. lapkričio 7 d.) – italų filosofas.

Gyvenimas 
Dž. Piko dela Mirandola gimė Mirandoloje turtingo aristokrato šeimoje. Pasižymėjo nepaprastai gabumais, dar ankstyvoje jaunystėje jis įgyjo didelį išsimokslinimą. Bolonijos universitete studijavo kanonų teisę, Feraroje, Paduvoje ir Pavijoje – filosofiją. Paduvoje susidomėjo Paduvos averoistų pažiūromis. Lankydamasis Florencijoje, suartėjo su kai kuriais M. Fičino ratelio nariais. Išmokęs graikų kalbą, gilinosi į antikos filosofiją. Būdamas Paryžiuje, susipažino su vėlyvąją viduramžių scholastine filosofija, ypač su Paryžiaus ir Oksvardo filosofų nominalistinėmis koncepcijomis.

Dž Piko dela Mirandola neapsiribojo vien tradicine scholastine Europos filosofija – išmokęs Rytų kalbas (pasakojama, kad jis mokėjęs apie 30 kalbų), jis studijavo arabų ir žydų filosofų bei astronomų veikalus, domėjosi mistika, kabalos filosofija. Paskutinius savo gyvenimo metus jis praleido Florencijoje. Čia ir mirė paslaptingomis aplinkybėmis.

Kūryba 
Dž. Piko dela Mirandola per trumpą gyvenimą nespėjo iki galo realizuoti daugelio kūrybinių sumanymų. Dauguma filosofinių traktatų liko nebaigti. Rašė daugiausia lotyniškai. Tik vienas iš pirmųjų jo traktatų – „Džirolamo Benivjenio kanconos apie meilę komentarai“ (1486 m.) – parašytas italų kalba.

Savo kūrybinę biografiją jis pradeda gana triukšmingai, 1486 m. Dž. Piko dela Mirandola parašė knygą „Filosofiniai, kabalistiniai ir teologiniai samprotavimai“ (Conclusiones philosoficae, cabalisticae et theologicae), kur paskelbė savo filosofinę programą – 900 tezių apie viską, kas pažintina (de omne rescibile). Šioms tezėms ginti Romoje jis organizavo disputą, kuriame pakvietė dalyvauti žymius mokslininkus iš visos Europos. Disputą pradėti jis rengėsi garsiąją „kalba apie žmogaus orumą“, (Oratio de hominis dignitate) – savotišku renesansiškojo humanizmo manifestu. Tačiau popiežius Inocentas VIII 30 tezių paskelbė eretiškomis. O kai Dž. Piko dela Mirandola parašė tų, esą eretiškomis, visas 900 tezių. Disputas neįvyko. Jo organizatoriams grėsė inkvizicijos teismas, todėl Dž. Piko dela Mirandola bėgo į Paryžių, bet pakeliui buvo sučiuptas. Išvengti inkvizicijos teismo jam padėjo jį užstojęs Lorencas Medičis. Pagrindinis Dž. Piko dela Mirandolos filosofinis veikalas „Apie Platono ir Aristotelio suderinamumą“ (De concordia Platonis et Aristotelis, 1496 m.) liko nebaigtas. Iš kitų veikalų paminėtini „Heptaplas apie septyneriopą šešių pasaulio kūrimo dienų aiškinimą“ (Heptaplus de septiformi sex dierum Geneseos enarratione, 1489 m.), „Apie būtį ir vienovę“ (De ente et uno, 1492 m.), „Prieštaravimai dieviškajai astrologijai“ (Disputationes adversus astrologiam divinatricem, 1494 m.) ir kt.

Šaltiniai 
 Filosofijos istorijos chrestomatija. Renesansas (1984)

Mirandola, Džovanis Piko dela
Ekskomunika

Ekskomunika, ekskomunikacija ( 'pašalinu iš bendruomenės') – bažnytinė bausmė, atskyrimas nuo Bažnyčios bendruomenės.

Tai griežčiausia bausmė, įtvirtinta kanonų teisės kodekse. Romos Katalikų Bažnyčioje šis nubaudimas nėra neatšaukiamas: per atgailą galima gauti nuodėmių atleidimą ir grįžti į bendruomenę. Už tam tikrus nusikaltimus gaunama savaime (žr. latae sententiae), kitais atvejais skiriama Bažnyčios teismo (žr. ferendae sententiae). Ekskomunika nepanaikina nusikaltusiojo priklausymo Bažnyčiai, tačiau draudžia jam dalyvauti Sakramentų šventime, atlikti bažnyčios patarnavimus ir dalyvauti jos valdyme. Stačiatikių bažnyčioje buvo praktikuojama anatema. Kai kuriose bažnyčiose į ekskomuniką įeina ir dvasinis nario pasmerkimas.

Istorija 
Ekskomunika Katalikų bažnyčioje buvo taikoma pagal 1331 m. priimtą Kanonų teisės kodeksą. Praeityje ekskomunika buvo naudojama prieš bažnyčiai nepalankius karalius ir kitus didikus. Nepagrįstai platus ekskomunikos taikymas kritikavo Reformacija.
2006 m. buvo siūlymų taikant ekskomuniką nuo Bažnyčios atskirti visus su  kamieninėmis ląstelėmis eksperimentuojančius mokslininkus, tačiau sprendimas nebuvo priimtas.

Išnašos ir nuorodos 

Kanonų teisė
Bausmės
John Petrucci

John Peter Petrucci (g. 1967 m. liepos 12 d.) – elektrinės gitaros virtuozas, labiausiai žinomas kaip grupės Dream Theater gitaristas bei vienas iš įkūrėjų ir nuolatinių narių.

Studijuodamas Berklio muzikos koledže, kartu su bendrakursiais John Myung ir Mike Portnoy, įkūrė grupę „Majesty“, vėliau pervadintą į Dream Theater. Po 1992 m. albumo „Images and Words“ sėkmės, Dream Theater smarkiai išpopuliarėjo, o John Petrucci, laikui bėgant, imtas laikyti vienu iš techniškiausių ir įdomiausių iš šiuo metu grojančių gitaristų.

1998 m. ir 1999 m. sugrojo projektuose Liquid Tension Experiment ir Liquid Tension Experiment 2 (kartu su Mike Portnoy, Jordan Rudess ir legendiniu Tony Levin).

2001 m. ir 2005 m. dalyvavo kasmetiniame G3 ture kartu su Joe Satriani ir Steve Vai.

2005 m. išleido solinį albumą Suspended Animation.

Diskografija 

Kartu su Dream Theater:
 „When Dream and Day Unite“ (1989 m.)
 „Images and Words“ (1992 m.)
 „Live at the Marquee“ (1993 m.)
 „Awake“ (1994 m.)
 „A Change of Seasons“ (1995 m.)
 „Falling Into Infinity“ (1997 m.)
 „Once in a Livetime“ (1998 m.)
 „Scenes Froma a Memory“ (1999 m.)
 „Live Scenes from New York“ (2001 m.)
 „Six Degrees of Inner Turbulence“ (2002 m.)
 „Train of Thought“ (2003 m.)
 „Live at Budokan“ (2004 m.)
 „Octavarium“  (2005 m.)

Projektas Liquid Tension Experiment:
 „Liquid Tension Experiment“ (1998 m.)
 „Liquid Tension Experiment 2“ (1999 m.)

Soliniai albumai:
 „An Evening With John Petrucci and Jordan Rudess“ (2000 m.)
 „Suspended Animation“ (2005 m.)

Nuorodos 

 John Petrucci oficialus puslapis

Dream Theater
JAV roko atlikėjai
JAV metalo atlikėjai
JAV muzikai
Argininas

Argininas ( – sidabras) – viena iš baltymuose randamų aminorūgščių. Paukščiams ir jauniems žinduoliams tai nepakeičiama aminorūgštis, vėliau tampa pusiau nepakeičiama. Argininas yra kreatino pirmtakas – kreatinas svarbus raumenų ir nervų medžiagų apykaitoje. Sugebėdamas padidinti augimo hormono sekreciją, argininas taip pat veikia imuninę sistemą. 

Arginino preparatų vartojimas žinomai padeda nuo kai kurių širdies ligų, sumažina kraujo spaudimą, kiek tai apsaugo nuo rūkymo žalos.  

Argininą pirmasis išskyrė vokiečių biochemikas Ernst Schulze, 1886 m., iš lubino (Lupinus luteus) sėklų. Jis pavadintas pagal sidabrinę arginino miltelių spalvą.

Šaltiniai 

Amino rūgštys
Cisteinas

Cisteinas (Cys) – viena iš dvidešimties aminorūgščių, nedideliais kiekiais randama daugelyje baltymų.

Baltymų struktūros stabilizacija 

Dvi cisteino aminorūgštys per sieros funkcinę grupę kovalentiškai susijungia tarpusavyje, sudarydamos cistino molekulę (disulfidinis tiltelis). Tai stabilizuoja baltymus bei suteikia jiems reikiamą erdvinę struktūrą. Pavyzdžiui, tokia tilteliai gali suteikti erdvinei struktūrai mazgo ar uždaro žiedo pavidalą. Dažniausiai baltyme būna porinis cisteino liekanų skaičius. Cisteinai sujungiami poromis pagal konkretaus baltymo „planą“ (ne atsitiktinai), kuris giminingų baltymų toks pats arba panašus. Tarp taip stabilizuotų baltymų yra daug įvairių nuodų bei antibiotikų, randamų tiek gyvūnuose, tiek ir augaluose bei grybuose.  Tiriamos jų gydomosios savybės.

Pramonėje 
Cisteinas yra dažnas maisto priedas, kvapo ir skonio paryškintojas. Kadangi plaukuose yra daug cisteino, jo trūkumas gali riboti avių ir kitų vilnai auginanamų gyvūnų produkciją. Jei naudojamas kaip maisto papildas, cisteinas turi E numerį E920. 

Dideli cisteino kiekiai yra nuodingi, todėl ląstelėje yra keletas reguliacijos sistemų, atsakingų už jo koncentracijos palaikymą griežtose ribose ir nelabai daug. Tačiau tai taip pat reiškia jog paprasti fermentacijos būdai cisteino gamybai netinka.

Cisteinas išgaunamas daugiausia iš plaukų ir plunksnų. Praeityje dažnas šaltinis buvo kirpyklose surinkti plaukai, bet dabar Europos Sąjungos taisyklės draudžia naudoti žmogaus plaukus cisteino gamybai. Galimi ir kitais būdai, pavyzdžiui veganams tinkamas cisteinas gaminamas iš kukurūzų adaptuotos mikrobinės fermentacijos būdu. Tačiau šios alternatyvos brangesnės.

Šaltiniai 

Amino rūgštys
Glicinas

Glicinas (Gly arba G), pagal IUPAC aminoetano rūgštis – viena iš dvidešimties dažniausiai baltymuose randamų aminorūgščių. Tai pati paprasčiausia tokia aminorūgštis, savo funkcinėje grupėje turinti tik vandenilio atomą. Šis atomas leidžia aminorūgščiai gerai „pritapti“ tiek hidrofilinėje, tiek ir hidrofobinėje aplinkoje. 

Žmogus sugeba šią aminorūgštį sintetinti pats, iš serino, tačiau taip pagaminama tik apie 85% reikiamo kiekio. Todėl glicinas yra „pusiau nepakeičiama“ aminorūgštis kurią reikia gauti taip pat ir su maistu. Daugelis žinduolių, bet ne žmogus, gali susintetinti gliciną ir iš treonino.  Sergant diabetais, nutukimu neretai stebimas per mažas glicino kiekis. Glicino papildai neretai žinomai efektyvūs pagerinant žmonių bei gyvūnų sveikatą. Paties organizmo sintetinamo glicino nepakanka taip pat ir daugeliui kitų žinduolių bei paukščių. 

Nors gliciną galima gauti skaidant baltymus, tai nelabai verta, nes jis pigiau ir efektyviau pagaminamas cheminiais būdais.  

Dar 1970 m. glicino buvo rasta meteorituose.  Glicino asteroide rado ir Rosetta.

Šaltiniai 

Amino rūgštys
Neuromediatoriai
Gardžio stiprikliai
Obelis

Šis straipsnis yra apie augalą. Apie upę žiūrėkite Obelis (upė).

Obelis (Malus) – erškėtinių (Rosaceae) šeimos obelinių (Maloideae) pošeimio augalų gentis.

Augalų morfologija 
Žiedai sukrauti skėčiuose arba skėtiškose kekėse.

Vaisius – netikrasis vaisius – obuolys su 3-5 lizdais ir 2-3 sėklomis lizde. Vaisiaus luobelė labai plona, minkštimas sultingas, be sukietėjusių ląstelių.

Prinokę obuoliai būna raudoni, geltoni, žalsvi ar įvairiaspalviai.

Mediena kieta, tamsi, rausva. Kadangi auginama dėl vaisių, kamienai formuojami itin trumpi ir baldų gamybai mažai tetinka.

Rūšys

Obuolių produkcija

Lietuvos obelys 
Lietuvoje auginama keletas obelų rūšių, išvesta daug veislių. Savaime auga viena rūšis: miškinė obelis (Malus sylvestris).

Lietuvoje dideli obelynai pradėti veisti jau XVI a. Tada pradėtos rūšiuoti derlingiausios, geriausiai žiemojančios veislės. Atsirado obelų veislynai: Edvardo Jančevskio (Blinstrubiškiai, Raseinių rajonas), Vincento Montvilos (Pagiriai, Kėdainių rajonas), Adomo Hrebnickio (Rojus, Ignalinos rajonas), Tado Ivanausko (Obelynė, Kauno rajonas). Nuo 1940 m. obelų veislės pradėtos tirti Vytėnų sodininkystės ir daržininkystės bandymų stotyje. 1899 m. Vincentas Montvila sudarė pirmąjį obelų veislių sąrašą, 1929, 1930, 1947, 1952 m. – Tadas Ivanauskas, 1958 ir 1964 m. – Vytautas Tunyla. Tarybiniais metais užveisti dideli obelų ūkiai – ypač Vilniaus, Kauno, Panevėžio rajonuose.

Šaltiniai 

Erškėtiniai
Medžiai ir krūmai
Greipfrutinis citrinmedis

Greipfrutinis citrinmedis (Citrus paradisi) – rūtinių (Rutaceae) šeimos citrinmedžių (Citrus) genties augalų rūšis.

Diploidinis chromosomų rinkinys turi 18 chromosomų (2n = 18), yra triploidinių (3n = 27) ir tetraploidinių formų (4n = 36).

Augalų morfologija 
Savo tėvynėje medis užauga iki 6-15 m aukščio, Lietuvoje - tik 1-2 m.

Žydi vasario–balandžio, pakartotinai - rugsėjo–spalio mėn. Žiedai su 3-5 vainiklapiais, apie 30 mm skersmens, kvapūs. Vaisiai - greipfrutai.

Kilmė ir pavadinimas 
Laukinių greipfrutų forma neaptikta. Jie kilę iš Amerikos šiltų šalių, ten jų daugiausiai ir auginama. Pirmą kartą augalas paminėtas apie 1750 m. Barbadose. Manoma, kad jis sukurtas kryžminant didįjį citrinmedį (Citrus maxima) su apelsininiu citrinmedžiu (Citrus aurantium). Į Floridą (JAV) atvežtas 1823 m.

1905 m., kryžminant greipfrutinį citrinmedį, sukurtas tangelinis citrinmedis (Citrus×tangelo) (), 1931 m. – mineola (), 1984 m. – hibridas, anglišku pavadinimu žinomas kaip sweetie. Mineolos ir Sweetie lietuviški pavadinimai dar nesukurti – jų nėra Lietuvos terminų banke  .

Maždaug iki 1830 metų botanikai greipfrutinio citrinmedžio neskyrė nuo didžiojo citrinmedžio (Citrus maxima), bet apie 1830 m. greipfrutiniam citrinmedžiui davė pavadinimą Citrus paradisi. Tik apie 1940 m. buvo nustatyta, kad greipfrutinis citrinmedis yra hibridas, todėl botaninis jo pavadinimas buvo pakeistas į Citrus×paradisi.

Panaudojimas 
Lietuvoje auginamas kaip dekoratyvinis augalas sodų oranžerijose, šviesiose patalpose, kambariuose.

Greipfrutų žievelių eterinis aliejus nuo seno žinomas dėl savo aromato ir yra naudojamas aromoterapijoje.

Sąveika su vaistais 
Palyginus nesenai sužinota, kad greipfrutai ir jų sultys sąveikauja su vaistais, neretai stiprindami vaistų veikliųjų medžiagų veikimą. Greipfrutuose yra naringino ir bergamotino (), kurie inhibuoja citochromo P450 izoformą CYP3A4 kepenyse. Dėl šio baltymo slopinimo greipfrutai stiprina buspirono (Buspar, ), kofeino, keleto statino () darinių (pvz., simvastatino), terfenadino (), felodipino (), nifedipino (), verapamilo, estradiolio, takrolimo (), dekstrometorfano (), benzodiazepinų (), ciklosporino ( ar cyclosporine) veikimą . Šis nepageidautinas greipfrutų poveikis buvo aptiktas tiriant keletą mirčių dėl vaistų perdozavimo.

Literatūra 
 Жуковский П.М. (1971) Культурные растения и их сородичи. Систематика, география, цитогенетика, иммунитет, экология, происхождение, использование. 752 стр.
 Lietuvos Respublikos Terminų bankas

Išnašos 

Rūtiniai
Citrusiniai
Dekoratyviniai augalai
Andromeda (žvaigždynas)

Andromeda (And) – šiaurinio pusrutulio žvaigždynas. Andromedos žvaigždyne plika akimi kaip silpna šviečianti dėmė matomas Andromedos ūkas (M31), galaktika (esanti(s) žvaigždyne). Be to jame yra meteorų, andromeditų srauto, susidariusio 1845 m. suirus Bielos kometai, radiantas. 1885 m. žvaigždyne pastebėta supernova S And Lietuvoje Andromeda gerai matoma vasarą, rudenį ir žiemą. Andromedos žvaigždyno lietuviškas pavadinimas yra Kelias į Bažnyčią.

Šviesiausios jo žvaigždės:
 Sirachas, arba Alferacas – α And 2,m,06 (ši žvaigždė priklauso ir Pegaso žvaigždynui)
 Mirachas β And 2,m,06
 Alamakas γ And 2,m,26+4,m,84

Žvaigždynai
Latvijos nacionaliniai simboliai

Latvijos nacionaliniai simboliai:
 Paukštis – baltoji kielė (Motacilla alba)
 Vabalas – dvitaškė boružė (Adalia bipunctata)
 Gėlė – baltoji ramunė (Chrysanthemum leucanthemum)
 Medis – mažalapė liepa (Tilia cordata) ir paprastasis ąžuolas (Quercus robur)

Nuorodos 
 http://www.li.lv/old/lat/simboli.htm

Latvijos atributika
Cradle of Filth

Cradle of Filth („nešvankybės lopšys“) – 1991 metais JK įkurta black metal ir gothic metal grupė. Jų muzika evoliucionavo iš paprasto black metal iki simfonic metal. Jų muzika yra vertinama labai prieštaringai ir grupė turi milijonus fanų bei priešininkų visame pasaulyje. Šiuo metu jie groja Extreme Metal žanrą. Grupė kenčia nuo nuolatinės narių kaitos.

Nariai 
 Dani Filth (Vokalas) (1991-)
 Martin Skaroupka (Būgnai) (2006-)
 Paul Allender (Elektrinė Gitara) – (1991–1996, 2000-)
 Charles Hedger (Bosinė gitara) (2005-)
 Dave Pybus (Elektrinė Gitara) (2004-)
 Ashley Ellyllon (Klavišiniai)(2009-)

Diskografija 
 The Principle of Evil Made Flesh – (1994)
 V Empire or Dark Fairytales in Phallustein (EP) – (1996)
 Dusk... and Her Embrace – (1996)
 Cruelty and the Beast – (1998)
 From the Cradle to Enslave (EP) – (1999)
 Midian – (2000)
 Damnation and a Day – (2003)
 Nymphetamine – (2004)
 Thornography – (2006)
 Godspeed on the Devil's Thunder - (2008)
 Darkly, Darkly, Venus Aversa - (2010)
 The Manticore and Other Horrors - (2012)
 Hammer of the Witches - (2015)
 Cryptoriana - The Seductiveness of Decay - (2017)

 A Pungent And Sexual Miasma (split with Malediction) – (1992)
 Invoking the Unclean (Demo) – (1992)
 Orgiastic Pleasures (Demo) – (1992)
 The Black Goddess Rises (Demo) – (1992)
 Total Fucking Darkness (Demo) – (1993)
 Sodomizing The Virgin Vamps (Total Fucking Darkness demo + live tracks) – (1997)
 PanDaemonAeon (VHS/DVD) – (1998)
 RareDaemonAeon (Compilation/Covers) – (2001)
 Bitter Suites To Succubi (compilation) – (2001)
 Lovecraft & Witch Hearts (Compilation) – (2002)
 Heavy Left Handed & Candid (VHS/DVD) – (2002)
 Live Bait For The Dead (Live) – (2002)
 Babylon AD (So Glad For The Madness) (DVD) – (2003)
 Mannequin (DVD) – (2003)
 Nymphetamine Special Edition- (2005)
 Thornography Special Edition- (2009)

Nuorodos 

 Oficialus Cradle of Filth grupės puslapis 
 Pilna grupės diskografija 
 Oficialus Cradle Of Filth puslapis olandų kalba

Anglijos metalo atlikėjai
Black metalo atlikėjai
Afrikanų kalba

Afrikansas (kitaip afrikanerių kalba, būrų kalba, originalo kalba Afrikaanse taal) – iš germanų prokalbės kilusi indoeuropiečių kalbų šeimos vakarų germanų pogrupio kalba, vartojama Pietų Afrikoje ir Namibijoje.

Istorija 
Afrikanso kalba artimesnė XVII amžiaus olandų kalbai nei dabartinei. Olandų įkurtoje Kapo kolonijoje vietinių vartojama olandų kalba pamažu kito, ja taip pat kalbėjo kiti emigrantai iš Europos (daugiausia vokiečiai ir prancūzai, taip pat kolonijoje esantys vergai afrikiečiai bei malajai), įtakos turėjo vietinės bantų  ir choisanų kalbos. 1710 m. Kapo kolonijoje buvo daugiau vergų nei baltųjų gyventojų, todėl kalba kreolizavosi (ja kalbėjo žmonės, nemokantys literatūrinės olandų kalbos). Iki XX amžiaus pradžios afrikansas buvo laikomas vietiniu olandų kalbos dialektu. 1910 m. įkurtos Pietų Afrikos Sąjungos valstybinėmis kalbomis buvo anglų ir olandų, ir tik 1925 m. vietoj olandų kalbos valstybine kalba paskelbtas afrikansas.

Pagrindiniai afrikanso skirtumai nuo olandų kalbos: žodyno skirtumai (daug žodžių perimta iš afrikiečių ir malajų kalbų), supaprastėjusi gramatika, skirtingas žodžių tarimas, rašyba artimesnė tarimui.

Nuorodos 
 Pasiklausyti afrikanų kalbos, per PAR (Overvaalstereo) radijo stotį 
 

Vokiečių žemaičių kalbos ir tarmės
Vėdarai

Vėdarai – rytų europos tautų tame tarpe ir lietuvių tautinis patiekalas. Gaminamas kepant kiaulės žarnas su įdaru.

Populiariausios yra dvi vėdarų rūšys: bulviniai ir kraujiniai.

Vėdarai patiekiami su spirgučiais, kaip antrasis patiekalas pietums.

Lietuviška virtuvė
Bulviniai patiekalai
Bukareštas

Bukareštas () – Rumunijos sostinė, šalies politinis, ekonominis ir kultūrinis centras. Miestas išsidėstęs Dunojaus žemupyje, 45 km nuo upės. Didelis susisiekimo mazgas, yra tarptautinis oro uostas. Išvystyta mašinų, metalo apdirbimo, tekstilės, odos, avalynės, chemijos, siuvimo, maisto, stiklo, porceliano, poligrafijos, metalurgijos, medienos pramonė. Yra metropolitenas.

Bukarešte yra universitetas (įkurtas 1864 m.), daug kitų aukštųjų mokyklų, teatrų, muziejų ir kultūrinių įstaigų, koncertinė Ateneum salė (XIX a.). Yra XVI-XVIII a. vienuolynų ir bažnyčių (Mihai Vodă,  Creţulescu ir kt.), Respublikos rūmai (XX a.).

Istorija 
Dabartiniu pavadinimu žinomas nuo XIV a. 1595 m. sudegintas. XVIII–XIX a. per Osmanų imperijos karus su Austrija ir Rusija buvo užimamas ir sugriaunamas. 1659 m. tapo pietinės Rumunijos dalies – Valakijos – sostine, nuo 1861 m. – visos Rumunijos sostinė. 1916–1918 m. ir 1941–1944 m. užimtas Vokietijos kariuomenės. 1944 m. miestą užėmė Raudonoji armija, kuri išvesta 1958 m.

Sportas

Futbolas 

 CS Carmen București
 FC Dinamo București
 Dinamo Obor București
 Juventus București (1924–1952)
 FC Progresul București
 FC Rapid București
 AFC Rocar București
 CF Sportul Studențesc
 FC Steaua București
 FC Tricolor București
 FC Unirea Tricolor București
 ASC Venus București
 AS Victoria București
</div>

Šaltiniai

Nuorodos 
 Oficialus Bukarešto tinklalapis 

Sostinės
Rumunijos miestai
Milijoniniai miestai
1687 m.

1687 m. buvo nekeliamieji metai, prasidedantys trečiadienį pagal Grigaliaus kalendorių.

Lietuvoje

Gimtadieniai 
 Vasario 25 d. – Kazimieras Bžozovskis, mokyklinių dramų, pamokslų autorius (m. 1756 m.).

Mirtys 
 Liepos 24 d. – Jonas Božimovskis, Biblijos vertėjas (g. 1645 m.).

Nedatuota

 Johanas Vincentas Salvadoras, architektas, statybininkas. Austrų tautybės, kilęs iš Graco (g. 1661 m.).

Pasaulyje

Įvykiai 
 Gegužės 2 d. – Japoniją pradėjo valdyti imperatorius Higašijama ir valdė iki 1709 m.

Mirtys 
 Gruodžio 16 d. – Viljamas Petis, vienas iš žymiausių merkantilistų, pirmasis profesionalus ekonomistas (g. 1623 m.).

Nuorodos 

1687 m.
GNOME

GNOME (santr. iš angl. GNU Object Model Environment) – atvirojo kodo darbalaukio aplinka. GNU inicijavo GNOME projektą 1997 rugpjūtį, siekdama pakeisti jau egzistuojančią panašią KDE aplinką. KDE turėjo trūkumą – buvo pagrįsta nelaisva Qt biblioteka. Naudotojo sąsajai konstruoti buvo paimta programos GIMP biblioteka, dar vadinama GTK.

GNOME platinama su LGPL licencija, todėl jos funkcijomis galima (neklausiant leidimo) naudotis ir uždaro kodo programose. Tuo ji skiriasi nuo KDE, kuri pateikiama pagal GPL licenciją, reikalaujančią atskleisti platinamos programos išeities kodą. GNOME sukūrė atviro kodo programuotojų bendruomenė. Ir dabar GNU projektai (ypač nebaigti ir eksperimentiniai) neretai remiasi GTK, ne QT.

Tikslai 
GNOME projektas visų pirma orientuojasi į vartotoją, siekiama, jog programos būtų paprastos naudoti. Taip pat stengiamasi padėti regėjimo ar judėjimo sutrikimų turintiems žmonėms. Dažnai yra galimybė naudotis GNOME gimtąja kalba, GNOME išverstas į kelias dešimtis kalbų. Lietuviškas vertimas laikomas išsamiu ir kokybišku.

Programos 

Į GNOME įtraukiama dauguma programų, kurių gali prireikti dažnam vartotojui. Pavyzdžiai būtų:
 Nautilus – failų tvarkyklė
 Gedit – paprastas tekstų redaktorius
 Epiphany – interneto naršyklė Gecko pagrindu
 Evolution – daug funkcijų turintis pašto klientas ir grupinio darbo įrankis
 File-roller – archyvų tvarkymo programa
 Rhythmbox – muzikos grotuvas
 Totem – filmų ir muzikos grotuvas
 Eye of Gnome – paprasta paveiksliukų peržiūros programa

GNOME taip pat galima rasti kitų įprastų smulkmenų, tokių kaip kalkuliatorius, simbolių lentelės, internetiniai žodynai bei įvairūs žaidimai.

Taip pat skaitykite 
 GTK
 X langų sistema
 KDE
 Linux

Nuorodos 
 Apie GNOME 2.18 leidimą (lietuvių kalba)
 GNOME svetainė
 Temos ir fono paveikslai
 GTK programų katalogas

Darbalaukio aplinkos
Laisvoji programinė įranga
1693 m.

1693 m. buvo nekeliamieji metai, prasidedantys ketvirtadienį pagal Grigaliaus kalendorių.

Gimtadieniai 

Nedatuota

 Pranciškus Karpis, Lietuvos Didžiosios kunigaikštystės valstybės ir katalikų bažnyčios veikėjas.  (m. 1755 m.).

Pasaulyje

Gimtadieniai 
 Kovo 7 d. – Klemensas XIII, Romos katalikų bažnyčios popiežius nuo 1758 m. liepos 6 d. iki mirties (m. 1769 m.).
 Birželio 1 d. – Aleksejus Bestuževas-Riuminas, Rusijos imperijos valstybės veikėjas. Nuo 1742 m. grafas, nuo 1762 m. generolas feldmaršalas (m. 1766 m.).

Mirtys 
 Liepos 26 d. – Ulrika Eleonora, Danijos karaliaus Frederiko III dukra, Švedijos karaliaus Karolio XI žmona (g. 1656 m.).

Nuorodos 

1693 m.
1696 m.

1696 m. buvo keliamieji metai, prasidedantys sekmadienį pagal Grigaliaus kalendorių.

Lietuvoje

Gimtadieniai 
 Balandžio 26 d. – Mykolas Frederikas Čartoriskis, Lietuvos Didžiosios Kunigaikštystės bajoras didikas, kunigaikštis, Abiejų Tautų Respublikos valstybės ir karinis veikėjas.  (m. 1775 m.).
 Spalio 17 d. – Augustas III Saksas, Lenkijos karalius ir Lietuvos didysis kunigaikštis (nuo 1733 m.), Saksonijos kurfiurstas (Frydrichas Augustas II; nuo 1733 m.) (m. 1763 m.).

Mirtys 
 Liepos 17 d. – Jonas III Sobieskis, Lenkijos didikas ir karvedys, Lenkijos karalius Jonas III ir Lietuvos didysis kunigaikštis Jonas Sobieskis (1674 - 1696 m.) (g. 1629 m.).

Pasaulyje

Įvykiai 

Sausis
 Sausio 29 d. – mirus carui Ivanui V Petras Didysis tapo Rusijos caru;
 Sausio 31 d. – Po laidotuvių reformos Amsterdame (Nyderlandai), sukilo laidotuvių biurų savininkai;
 Sausis – Anglijos Parlamentas patvirtino Monetų perkalimo aktą.
Kovas
 Kovo 7 d. – Anglijos karalius Vilhelmas III išvyko iš Nyderlandų.
Balandis
 Balandis – Gaisras sunaikino Etiopijos sostinės Gondaro Gra Bet (arba Kairijį kvartalą).
Liepa
 Liepos 18 d. caro Petro I laivynas okupavo Azovą prie Dono upės;
 Liepos 29 d. – Prancūzijos karalius Liudvikas XIV ir Victor Amadeus van Savoye pasirašė taikos sutartį.
Rugpjūtis
 Rugpjūčio 13 d. – Drentės valstija paskelbė Vilhelmą III meru;
 Rugpjūčio 22 d. – Venecijos ir Turkijos pajėgos susidūrė netoli Molino.
Gruodis
 Gruodžio 24 d. – Evoroje (Portugalija) Inkvizicija sudegino daug Marano žydų.
Nedatuoti
 Nuo bado išmirė trečdalis Suomijos ir penktadalis Estijos gyventojų.

Nuorodos 

1696 m.
1697 m.

1697 m. buvo nekeliamieji metai, prasidedantys antradienį pagal Grigaliaus kalendorių.

Lietuvoje

Gimtadieniai 
 Kovo 30 d. – Jonas Juraga-Giedraitis, SJ, Lietuvos filosofas, teologas, filosofijos ir teisės daktaras (m. 1757 m.).
 Lapkričio 9 d. – Augustas Aleksandras Čartoriskis, Lietuvos Didžiosios Kunigaikštystės bajoras didikas, kunigaikštis, Abiejų Tautų Respublikos valstybės ir karinis veikėjas.  Karūnos kariuomenės generolas, Rusios vaivada, vienas iš politinės grupuotės Familija, nukreiptos prieš Radvilas ir Potockius iniciatorių (m. 1782 m.).

Mirtys 
 Liepos 27 d. – Dominykas Mikalojus Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (g. 1643 m.).

Nedatuota

 Teodoras Bilevičius, Lietuvos Didžiosios kunigaikštystės veikėjas, publicistas (g. 1655 m.).

Pasaulyje

Įvykiai 

 Balandžio 5 d. – mirus Karoliui XII-jam jo sūnus Karolis XII tapo Švedijos karaliumi;
 Gegužės 7 d. – Karališkoji pilis "Tre Kronor" ("Trys karūnos") Stokholme sudegė iki pamatų. Buvo sunaikinta didelė karališkosios bibliotekos dalis;
 Rugsėjo 11 d. – Zentos mūšis: Eugenijus Savonietis sutriuškino Mustafos II osmanų armiją;
 Rugsėjo 20 d. – buvo pasirašyta Rijswik'o sutartis nutraukusi Augsburgo lygos karą;
 Gruodžio 2 d. – Londone buvo atidaryta Šv. Pauliaus katedra;
 Gruodžio 14 d. – būdamas 15 metų amžiaus Karolis XII buvo karūnuotas Švedijos karaliumi.

Gimtadieniai 
 Sausio 30 d. – Johanas Joachimas Kvancas, vokiečių kompozitorius ir fleitininkas (m. 1773 m.).
 Rugpjūčio 6 d. – Karolis VII, 1742-1745 m. Šventosios Romos imperijos imperatorius, 1741–1743 m. Čekijos karalius Karolis III, 1726-1745 m. Bavarijos kurfiurstas Karolis Albertas (m. 1745 m.).

Mirtys 
 Balandžio 5 d. – Karolis XI, 1660-1697 m. Švedijos karalius (g. 1655 m.).

Nuorodos 

1697 m.
Terminas

Terminas ( – riba, siena) gali būti suprantamas šiomis reikšmėmis:
 Senovės romėnų ribų (valstybės, laukų) ir jas žyminčių ženklų dievas – Terminas (mitologija);
 laikas, per kurį turi būti atliktas tam tikras darbas, sutvarkytas reikalas;
 Tradicinėje logikoje terminas (logika) – silogizmo prielaidos elementas;
 Terminas – žodis arba žodžių junginys, tiksliai reiškiantis kurią nors mokslo, technikos, meno ar kitos srities sąvoką. Terminus kalbotyroje nagrinėja Terminologija
 Terminas teisėje – teisinę reikšmę turinti data ar laikotarpis.

Nuorodos 

 Terminai
Trichineliozė

Trichineliozė () – parazitinė liga, kurią sukelia spiralinė trichina (Trichinella spiralis), priklausanti apvaliųjų kirmėlių klasei. Žmonės trichinelioze užsikrečia valgydami žalią ar nepakankamai termiškai apdorotą kiaulieną bei laukinių gyvūnų mėsą. Užsikrėtus, pirmieji simptomai atsiranda praėjus 1-2 dienai po infekcijos. Simptomai išryškėja praėjus 2-8 savaitėms.

Gydymas 

Simptomai gali būti gydomi aspirinu ar kortikosteroidais. Thiabendazolis gali sunaikinti suaugusias kirmėles žarnyne; tačiau nėra tokio gydymo kuris sunaikintų lervas. Mebendazolis (vartoti tris kartus per dieną, 200-400 mg dozėmis, tris dienas) arba Albendazolis (vartoti du kartus per dieną, 400 mg dozėmis, 8-14 dienų) yra duodami gydyti trichineliozei.Šie vaistai neturėtų būti duodami nėščiosioms. Mebendazolis naikina parazitų mikrovamzdelines grupes (sankaupas). Šis vaistas neturi stiprių šalutinių poveikių, tik nestiprus šleikštulys, vėmimas, viduriavimas ir pilvo skausmai, pasitaikantys nedažnai.”  Reti šalutiniai efektai kaip dažniausiai didelių dozių terapijose yra hiperjautrumas (bėrimai, dilgėlinė), fermentų kepenyse pagausėjimas. Prednisolonas (vartoti 20-60 mg per dieną pirmomis dienomis) gali būti duodamas palengvinti pašalinius uždegiminius ligos efektus. Albendazolis taip pat neleidžia mikrovamzdeliams formuotis ir turi „lervas naikinantį poveikį“.  Albendazolis paprastai neturi stiprių pašalinių poveikių, tačiau kartais pastebima viduriavimas, galvos skausmai, pykinimas, svaigulys, nemiga ir nuovargis.”

Šaltiniai

Nuorodos
Trichinella spiralis. Biologija, epidemiologija ir prevencija (anglų k.)

Parazitinės ligos
Izraelio ginkluotosios pajėgos

Izraelio ginkluotosios pajėgos ( – Cva Hagana leJisrael, sutr. צה"ל – Cahal) – Izraelio ginkluotosios pajėgos ir pagrindinis jo saugumo organas.

Pagal 2014 metų vertinimą (Global Firepower) Izraelio ginkluotosios pajėgos yra 11 vietoje pasaulyje pagal pajėgumą. Jas sudaro sausumos, jūrų ir oro pajėgos. Armijoje kiekvienas turi tarnauti 3 metus, į ją šaukiamos ir moterys (bet jos nesiunčiamos į pavojingus regionus). Karinėms reikmėms skiriama 9,5 % nuo BVP.

Sudėtis 
Izraelio armiją sudaro:
 Sausumos pajėgos: 120,000 karių, 3750 karo tankų (Centurion, M-60A1/3, Magach 7, Merkava). 1988 metais jas sudarė 16 000 profesionalių karių. Nuo 1979 metų serijiniu būdu gaminamas netipinės konstrukcinės sudėties tankas Merkawa Mk 1. Nuo 2001 metų gaminamas ketvirtas šio tanko modelis Merkawa Mk 4.
 Jūrų laivynas: 6500 karių, 48 laivai ir 3 povandeniniai laivai.
 Oro pajėgos: 35,000 karių, 704 karo lėktuvai (iš jų 50 F-4E/2000, 86 F-15 ir 232 F-16). Naudojamos ir naudotos antskrydžiams prieš okupuotas teritorijas ir aplinkinkines valstybes.
 Branduolinis arsenalas: apie 500 kovinių galvučių, Jericho 1 ir Jericho 2 , Jericho - 3 modeliai, vidutinio nuotolio raketos  MGM-52 Lance gali smogti taikiniams regione.

Taip pat yra rezervinės pajėgos iš 445 000 žmonių.

Ginkluotosios pajėgos pagal valstybes
Izraelis
Įvaikinimas

Įvaikinimas – tėvystės įteisinimas žmonėms, nesantiems biologiniais vaiko tėvais. Įvaikinimu dalis biologinių tėvų teisių ir atsakomybės perduodama naujiems tėvams. Įvaikinto vaiko teisės yra lygios biologinių vaikų teisėms.

Įvaikinimo priežastys 
Dalis vaikų patenka į globos namus, jų biologiniams tėvams nusprendus, kad jie negali pasirūpinti vaiku ir atsisakius savo teisių į vaiką. Kartais tėvystės teisės atimamos, jei vaikai yra neprižiūrimi ar šeimoje yra smurtaujama. Tik nedidelė dalis vaikų patenka į globos namus po tėvų mirties tapę našlaičiais.

Žmonės pasiryžta įvaikinti vaiką dėl skirtingų priežasčių, iš kurių dažniausia – nesugebėjimas turėti savų vaikų (dėl nevaisingumo ar kitų priežasčių). Taip pat kartais įsivaikina žmonės, neturintys partnerio ar vienos lyties šeimos (kur tai įteisinta įstatymais).

Neretai įsivaikina ir žmonės, galintys turėti savo vaikų. Tai gali būti dėl įvairių priežasčių, pavyzdžiui, norint išvengti genetiškai paveldimų ligų.

2001 metais Lietuvoje įvaikinta 180 vaikų, JAV – 50 703 vaikai. 2004 metais Lietuvoje įvaikinti 297 vaikai, iš jų 103 įvaikino užsieniečiai.

Įvaikinimo agentūros 

Lietuvoje įvaikinimą reguliuoja Įvaikinimo tarnyba prie Socialinės apsaugos ir darbo ministerijos. Pretenduoti tapti įvaikintojais gali ne vyresni nei 50 metų susituokę pilnamečiai, kuriems niekada nėra buvusi apribota tėvų valdžia. Negalima įvaikinti brolių, seserų, savo vaikų. Neleidžiama išskirti brolių ir seserų (išskyrus išimtinius atvejus), jei vaikas vyresnis nei 10 metų, reikalingas ir raštiškas vaiko sutikimas.

Tarptautinis įvaikinimas 
Dažnai vaikus įsivaikina tėvai iš kitos šalies. Tarptautinį įvaikinimą reglamentuoja „Hagos konvencija dėl vaikų apsaugos ir bendradarbiavimo tarptautinio įvaikinimo srityje“. Daugiausiai šitaip įsivaikina JAV piliečiai, taip pat nemažai įsivaikina Vakarų Europos šalių gyventojai. Skirtingose šalyse galioja skirtingi tarptautinį įvaikinimą reguliuojantys įstatymai, kai kur (pavyzdžiui, JAE) toks įvaikinimas yra draudžiamas. Lietuvoje užsieniečiai gali įsivaikomi tik jei per 6 mėnesius nėra randama Lietuvos Respublikos piliečių šeima, galinti įvaikinti ar globoti vaiką.

Nuorodos 
 Įvaikinimo tarnyba prie Socialinės apsaugos ir darbo ministerijos

Šeimos teisė
Paprastoji liepsnelė

Paprastoji liepsnelė arba liepsnelė (Erithacus rubecula) – musinukinių (Muscicapidae) šeimos, smulkus žvirblinis paukštis.

Paplitimas pasaulyje 
Eurazijoje paplitusi nuo Atlanto vandenyno iki Obės upės. Šiaurėje gyvena iki Baltosios jūros, Obės vidurupio, pietuose – iki Uralo vidurupio, Irano, Užkaukazės, Mažosios Azijos, Viduržemio jūros. Gyvena Britų salose, šiaurės vakarų Afrikoje.

Išvaizda 
Smulkus paukštelis. Kūno ilgis 12,5—16 cm, svoris 16—18 g. Kūno viršutinė dalis, sparnai ir uodega rusvai pilki, gerklė ir krūtinė oranžiniai rudi.

Čiulbėjimas 
Šie paukščiai – puikūs giesmininkai, jų giesmelės vingrios, pakankami melodingos.

Santykis su žmonėmis 
Paprastosios liepsnelės gyvena ir dideliuose miestuose, pavyzdžiui, Londone – prie namų kiemuose, kur yra daug želdinių, soduose. Labai jaukūs, smalsūs paukšteliai, mieste gyvenančios žmonių nesibaimina, gali prisileisti iki metro atstumu. Žmogui einant, šis paukštelis tarsi sustingęs žiūri į jį ar pašokinėdamas ant šakelių bando atkreipti į save dėmesį – jam priartėjus, vėl netoli paskrenda, mielai žiūri ir laukia kol jis priartės. Liepsnelė – Jungtinės Karalystės nacionalinis paukštis.

Porūšiai 
 Erithacus rubecula caucasicus
 Erithacus rubecula hyrcanus
 Erithacus rubecula marionae
 Erithacus rubecula melophilus
 Erithacus rubecula microrhynchos
 Erithacus rubecula superbus
 Erithacus rubecula tataricus
 Erithacus rubecula valens
 Erithacus rubecula witherbyi

Paprastosios liepsnelės Lietuvoje

Paplitimas 
Lietuvoje dažna rūšis. Tai tipiška mišraus miško gyventoja, peri lapuočių ir mišriuose miškuose, bet vis dažniau jos apsigyvena miestuose, kur yra pakankamai želdinių. Reta smėlinguose pušynuose.

Migracija 
Tai Lietuvos paukštis migrantas. Paprastosios liepsnelės į Lietuvą sugrįžta labai anksti, balandžio mėn., miškuose dar esant sniego. Į šiltesnius kraštus migruoja spalio mėn. Kartais liepsnelės žiemoja ir pas mus – tuomet laikosi prie neužšalančių upelių, šaltinių.

Biotopas, perėjimas 
Gyvena drėgnuose spygliuočių miškuose. Lizdą suka po žolių kupstais, įvairiomis išvartomis. Deda 5-7 šviesiai rusvus kiaušinius, išmargintus rudais taškeliais. Jaunikliai lizde išbūna 12-14 dienų. Išveda dvi vadas.

Mityba 
Drėgnos žemės paviršiuje renka sraiges, sliekus, vabzdžius, vorus. Vasaros gale ir rudenį lesa uogas (šaltekšnius, ievas, mėlynes, serbentus, vynvyčius).

Galerija

Šaltiniai

Nuorodos 
 delfi.lt / Miško paukštis liepsnelė persikraustė į šiauliečio sodą, 2010 m. liepos 07 d.
 bbc.co.uk / Robin 
 arkive.org / Robin 
 youtube.com / Čiulbanti liepsnelė

Musinukiniai
Skiedinys

Skiedinys būna dvejopas:
 tirpalas ar skystas mišinys, praskiestas kitu skysčiu,
 birios medžiagos, užpiltos skysčiu ir išmaišytos, kad sudarytų skystą mišinį (kietų dalelių suspensiją skystyje).

Kasdieninėje kalboje skiediniais daugiausia vadina statybinius skiedinius.

Statybiniai skiediniai 
Statybinis skiedinys angliškai paprastai vadinamas mortar.

Skiedinio žaliava:
 užpildas - tam tikra biri medžiaga (smėlis, žvyras).
 rišamoji medžiaga – kalkės, cementas ar gipsas
 vanduo.

Vanduo su rišamąja medžiaga apgaubia užpildo daleles ir užpildo ertmes. Užpildas, rišamajai medžiagai sustingus, išlaiko skiedinio tūrį nepakitusį, nes kalkės, cementas ir gipsas kietėdami traukiasi. Gamtinių uolienų užpildai – tai smulkūs ir akyti smėliai, o dirbtinių – šlako pemza ar lydymo šlakai. Parenkant užpildus, labai atsižvelgiama į grūdelių formą, sudėtį bei grynumą.

Skiedinį galima pagaminti statybos vietoje ar atsivežti jau paruoštą. Naudojant sumaišytą gamykloje, garantuojama tolygiai gera kokybė, jis atitinka reikalaujamą kokybės klasę pagal DIN normą. Mišinio santykis daug lemia skiedinio tūrinį stabilumą ir tvirtumą.
Iš statybinių kalkių skiedinių gaunamas minkštas, plastiškas, gerai apdorojamas tinkas. Sustingęs kalkių skiedinys yra santykinai elastingas.

Statybinių skiedinių rūšys pagal sudėtį:
 cementinis skiedinys
 gipsinis skiedinys
 kalkinis skiedinys
 molinis skiedinys

Statybinių skiedinių rūšys pagal paskirtį:
 mūro skiedinys
 hidroizoliacinis skiedinys
 tinko skiedinys

Geotechniniai skiediniai 
 gręžimo skiedinys - skiedinys, sudarytas iš vandens, bentonito, polimerų arba molio, gali turėti cemento ar kitų priedų. Skirtas sutvirtinti gręžinių sienelėms. 
 injekcinis skiedinys () - siurbliu į gruntą įšvirkščiamas skiedinys, kuris sustingęs sutvirtina gruntą. 
 palaikantysis skiedinys () - kietėjantis skiedinys (turintis polimerų, cemento), kuriuo apdorojami iškasų šonai (šlaitai), kad juos sutvirtinti.

Nuorodos 

Statybinės medžiagos
Johann Gottlieb Fichte

Johanas Gotlybas Fichtė (1762 m. gegužės 19 d. – 1814 m. sausio 27 d.) – filosofas, vokiškojo idealizmo atstovas, Kanto sekėjas, daręs įtaką Vakarų filosofijai.

Filosofinės idėjos 
Jis žavėjosi „subjekto ir objekto laisve“. J. Fichtės filosofijos subjektas yra gryna savaiminė veikla, kurią jis tapatino su mąstymo veikla. Veikla ir aktyvumas padeda spręsti žmogaus prigimties problemą, bei padeda realizuotis žmogaus prigimčiai. Žmogiškosios veiklos prigimtis absoliutinama intelektinės intuicijos pagrindu.

J. G. Fichtei svarbiausias yra žmogus ir jo laisvė. Jam žmogus ne tik gamtinė, bet ir dorovinė būtybė. Jeigu manysime, kad juslinis pasaulis yra objektyvus, tai čia žmogus gyvena būtinume, bet kaip dorovinio elgesio subjektas žmogus turi laisvo pasirinkimo galimybę.

Žmogaus gyvenimo tikslas – tapti protinga ir savarankiška būtybe, kuri vadovaujasi tik savimi, t. y. būti sau pakankamu. Žmogus pats save kuria, o kurdamas save – jis kuria pasaulį.

Bibliografija 
 J. G. Fichtė „Žmogaus paskirtis“ (iš vokiečių kalbos vertė Kristina Rickevičiūtė). – Vilnius, Mintis, 1982

Fichtė, Johanas Gotlybas
RSS

RSS – XML failų formatų šeima internetiniam duomenų rinkimui iš naujientinklių () ir tinklaraščių (). Kaip akronimas iš angl. k. gali reikšti vieną iš standartų:
 Išsamus puslapio aprašymas () – (RSS 0.91)
 RDF () – (RSS 0.9, 1.0 ir 1.1)
 Tikrai paprastas surinkimas () – (RSS 2.0)

Nauda 

Atitinkamos programos pagalba galima automatiškai sekti naujų straipsnių norimose rubrikose publikavimą neužeinant į interneto puslapius ar kitus įvairius interneto informacijos šaltinius bei surinkti ir susisteminti periodiškai atnaujinamą naujausią įvairiapusišką informaciją, naujienas:
 straipsnio pavadinimas,
 jo trumpas aprašymas (anotacija),
 nuoroda į straipsnį internete bei
 publikavimo data.

Žymėjimas 

RSS šaltinius () priimta žymėti oranžiniais keturkampiais su raidėmis XML () , RSS () arba .

RSS sąsaja pateikiamos informacijos peržiūros programos paprastai vadinamos agregatoriais. Jos surenka medžiagą iš dominančių šaltinių, susistemina ir pateikia ją vartotojui. Visų programų veikimo principas daugmaž vienodas:
 įvedamas kanalo (puslapio) adresas,
 agregatorius periodiškai atsisiunčia naujienas į kompiuterį,
 perskaitytos žinutės paliekamos arba trinamos.

Galima naudoti kitų programų (naršyklių Opera, Firefox, Thunderbird, kai kurių pašto klientų) galimybes atvaizduoti RSS informaciją.

Gaunama informacija gali būti grupuojama į kategorijas, perskaitytos ar nedominančios žinutes – paslėptos ar ištrintos.

Lietuvoje 
Lietuvoje jau irgi yra naujientinklių, nemokamai teikiančių RSS paslaugas. Tai informaciniai portalai kaip lrytas.lt, Lietuvos radijas ir televizija (www.lrt.lt), Delfi.lt, Bernardinai.lt, RSS.lt, MūsųLaikas.lt bei kitos svetainės. Taip pat internetiniai dienoraščiai: , [www.marketer.lt], [www.zudykreklama.lt] ir t. t. Palaipsniui atsiranda ir naujienų portalų (Glaustai.lt, Geradiena.lt , Visosnaujienos.lt ), kurie naudodami RSS surenka informaciją iš skirtingų žiniasklaidos kanalų, ją sugrupuoja pagal tematiką ir pateikia naujienų antraštes. Dar tokie portalai vadinami naujienų agregatoriais.

RSS failų peržiūros programos 
 Awasu
 FeedDemon
 Feedreader
 Newz Crawler
 QuiteRSS
 RSS Reader 
 Sharp Reader
 Rol RSS Reader

RSS failų peržiūros puslapiai 
 Bloglines
 Feedly
 Inoreader

Internetas
Saugos

Saugos – kaimas Šilutės rajono savivaldybėje. Vakaruose prisišliejusi Kukorų gyvenvietė. Seniūnaitijos ir Saugų seniūnijos centras. Kaime yra Jurgio Mikšo pagrindinė mokykla, vaikų globos namai (nuo 1947 m.), paštas (LT-99060). Saugų kaime veikia keletas meno kolektyvų – moterų choras „Vakarė“, senolių šokių kolektyvas ir vaikų ansamblis. Yra lentpjūvė (1908 m.), malūnas.

Saugose stovi katalikų Saugų Šv. Kazimiero bažnyčia (įrengta 1947 m.) ir Saugų evangelikų liuteronų bažnyčia (1905 m.; architektūros paminklas). Telefilme „Vilius Karalius“ pagrindinis filmo herojus (aktorius K. Žilinskas) susituokė būtent šioje bažnyčioje. Stovi paminklas Sibiro tremtiniams. Saugomas inžinerinis paminklas Saugų malūnas-lentpjūvė.

Pro gyvenvietę eina kelias . Su Švėkšna jungia kelias . Yra geležinkelio stotis (vadinama Kukorų kaimo vardu).

Istorija 

Vietovardis Saugen pirmą kartą paminėtas 1540 m. Kelias per gyvenvietę buvo nutiestas 1853 m., pirmasis geležinkelis, jungiantis Klaipėdą su Tilže – 1875 m.

1875 m. Saugose buvo įsteigti vokiečių kalbos mokytojų kursai. Liuteronų bažnyčioje kunigavo Mažosios Lietuvos kultūros veikėjai Kristupas Jurkšaitis, Kristupas Sturys. XX a. pr. buvo valsčiaus centras. 1934–1939 Saugose veikė žemės ūkio mokykla. LTSR laikais – apylinkės centras, tarybinio ūkio centrinė gyvenvietė.

1968 m. spalio 23 d. į vieną kaimą sujungtos Saugos I ir Saugos II.

2008 m. patvirtintas Saugų herbas.

Gyventojai

Žymūs žmonės 
 Reinhard Wenskus (1916–2002) – istorikas.
 Arvydas Klovas (g. 1952) – zooinžinierius, tautodailininkas, medžio drožėjas.

Vaikų globos namai 

Pirmieji beglobiai vaikai atvežti 1947 m. balandžio 2 d., daugiausia rusų, baltarusių, ukrainiečių tautybių vaikai. Vaikų sąrašai pradėti vesti nuo 1949 m. sausio mėnesio. 1949 m. vaikų globos namuose (tada Saugų vaikų namuose) buvo 96 globotiniai. Lietuvių beglobiai vaikai pradėti apgyvendinti nuo 1951 m. balandžio 14 dienos, tais metais globos namuose buvo 134 beglobiai vaikai, iš jų 21 lietuvis, kiti – rusai, baltarusiai, ukrainiečiai, lenkai. Pradžioje globos namai buvo įsikūrę pastatuose, kurie statyti 1891, 1902, 1912 metais. 1964 m. pastatytas trijų aukštų miegamasis korpusas, 1986 m. miegamojo korpuso priestatas (poilsio ir darbo kambariai, administracija, virtuvė ir kt.). Šiuo metu naudojamos naujosios ir senosios patalpos.

Galerija

Šaltiniai

Nuorodos 
 
 Saugų svetainė 
 Saugų liuteronų parapija 
 Saugos iš oro 1944.12.23
Winamp

Winamp – daugiaformatis, apvalkalų (skins) keitimo galimybę turintis nemokamas audio/video failų grotuvas, sukurtas Time Warner padalinio Nullsoft. Pirmąją „Winamp“ versiją 1997 m. išleido Džastinas Frenkelis (Justin Frankel).

2004 m. lapkritį paskutinis originalios „Winamp“ komandos narys pasitraukė iš komandos gretų.

Prie Winamp išpopuliarėjimo daug prisidėjo tai, kad tai buvo viena iš pirmųjų Windows aplinkoje veikiančių programų, naudojančių apvalkalus.

Versijos 

Dabartinės Winamp versijos yra 5.x, tačiau 4-tos Winamp versijos niekada nebuvo. Versijos numeris 5 populiariai aiškinamas tuo, kad ši versija apjungė visas gerąsias 2-ros ir 3-čios versijos savybes – 2+3=5.

Išnašos

Nuorodos 
 Oficiali „Winamp“ svetainė
 Klasikiniai „Winamp“ parsisiuntimai
 „Winamp“ lietuvių kalba 
 „Winamp“ instaliavimo vadovas

Programinė įranga